Propunere de REGULAMENT AL CONSILIULUI de modificare a anexei I la Regulamentul (CEE) nr. 2658/87 privind Nomenclatura tarifară și statistică și Tariful Vamal Comun /* COM/2013/0737 final - 2013/0353 (NLE) */





EXPUNERE DE MOTIVE 1. CONTEXTUL PROPUNERII Obiectivul prezentului proiect de regulament al Consiliului este să se prevadă simplificarea nomenclaturii, precum și simplificarea taxelor vamale, în mod autonom, pentru anumite articole de igienă (absorbante și tampoane igienice, scutece și căptușeli de scutece pentru copii, precum și articole similare, din orice material). Înainte de introducerea versiunii din 2012 a Sistemului armonizat (SA)[1], astfel de articole sanitare erau clasificate, în funcție de natura lor sau de materialul din care erau făcute, în diferite capitole din nomenclatura SA, în principal în capitolele 39, 48, 56, 61, 62 și 63. De asemenea, acestor articole le erau asociate diverse niveluri de taxe vamale. Aceasta a condus la un sistem de clasificare tarifară complex. Versiunea din 2012 a nomenclaturii SA a creat o singură poziție specifică în SA (9619 00) pentru astfel de articole de igienă. Cu toate acestea, situația de dinainte de 2012 a fost transpusă în versiunea din 2012 a Nomenclaturii combinate (NC) fără nicio altă modificare. Astfel, în cadrul noului cod NC 9619 00 a fost păstrat același sistem complex de clasificare tarifară. Deoarece această complexitate ar putea conduce la dificultăți și sarcini inutile în aplicarea NC, ar fi oportun să se simplifice atât nomenclatura, cât și structura tarifară, în mod autonom (fără a fi astfel necesară vreo modificare a listei OMC de concesiuni tarifare a Uniunii), cu efect de la 1 ianuarie 2014. Propunerea vizează existența a patru categorii de produse (în loc de opt), fiecare dintre aceste categorii fiind asociate cu un nivel de taxă unic autonom (patru niveluri diferite, în loc de opt). Propunerea anexată a fost discutată cu federațiile europene și este considerată a fi o abordare echilibrată, ținând seama de contextul juridic și de interesele industriei europene. Nu există nicio pierdere de date statistice relevante. Propunerea a fost de asemenea discutată cu statele membre. Propunerea este în conformitate cu politicile Uniunii în domeniul comerțului exterior și al industriei. În lumina celor de mai sus, se propune modificarea în consecință a Regulamentului (CEE) nr. 2658/87 al Consiliului. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Secțiunea „Nomenclatura tarifară și statistică” din cadrul Comitetului Codului Vamal al Comisiei a fost consultată în mai multe reprize (în octombrie și decembrie 2012, precum și în martie și iulie 2013). Grupul pentru economie tarifară al Comisiei a fost consultat la 10 iulie 2013. Sectorul de profil a fost consultat pe parcursul întregului proces (și în special în cadrul unor reuniuni organizate în iunie și iulie 2011). 3. ELEMENTELE JURIDICE ALE PROPUNERII Temeiul juridic al prezentei propuneri este constituit de articolul 31 din Tratatul privind funcționarea Uniunii Europene. Principiul subsidiarității nu se aplică, întrucât propunerea intră în sfera competenței exclusive a Uniunii. Propunerea respectă principiul proporționalității, dat fiind că, după cum se prevede în tratat, promovează comerțul dintre statele membre și țările terțe și echilibrează interesele comerciale ale operatorilor economici (producători din Uniune și importatori) fără a modifica lista OMC de concesiuni tarifare a Uniunii. În temeiul articolului 31 din Tratatul privind funcționarea Uniunii Europene, nivelul autonom al taxei se stabilește de Consiliu, care hotărăște cu majoritate calificată pe baza unei propuneri a Comisiei. 4. IMPLICAȚIILE BUGETARE Pierderea de venituri în ceea ce privește resursele proprii tradiționale este de aproximativ 320 000 EUR anual (pe baza statisticilor de import din 2012 și fără a lua în considerare regimurile preferențiale). 2013/0353 (NLE) Propunere de REGULAMENT AL CONSILIULUI de modificare a anexei I la Regulamentul (CEE) nr. 2658/87 privind Nomenclatura tarifară și statistică și Tariful Vamal Comun CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 31, având în vedere propunerea Comisiei Europene, întrucât: (1) Până în 2012, absorbantele și tampoanele igienice, scutecele și căptușelile de scutece pentru copii, precum și articolele similare, din orice material, au fost clasificate în capitole diferite ale nomenclaturii Sistemului armonizat, în funcție de natura articolului sau de materialul constitutiv al articolului. De asemenea, acestor articole le erau asociate niveluri de taxe vamale diferite. Aceasta a condus la un sistem de clasificare tarifară complex. (2) În 2012, în Sistemul armonizat a fost creată o poziție unică, 9619 00, pentru aceste articole de igienă. Cu toate acestea, în cadrul noii poziții a fost păstrat același sistem complex de clasificare tarifară, împărțit în douăsprezece subpoziții, în funcție de materialul constitutiv, fiecare corespunzând unui nivel convențional de taxă diferit. (3) S-a constatat că acest sistem complex conduce la apariția unor dificultăți și sarcini inutile în aplicarea Nomenclaturii combinate. Din motive de simplificare legislativă și pentru a evita apariția unor dificultăți inutile în aplicarea Nomenclaturii combinate, este oportun, prin urmare, să se simplifice atât nomenclatura, cât și structura tarifară pentru aceste articole de igienă, în vederea implementării a patru categorii de produse (în loc de opt), fiecare dintre acestea având asociat un singur nivel autonom de taxă. (4) Prin urmare, Regulamentul (CEE) nr. 2658/87 al Consiliului[2] ar trebui modificat în consecință, ADOPTĂ PREZENTUL REGULAMENT: Articolul 1 Anexa I la Regulamentul (CEE) nr. 2658/87 se modifică în conformitate cu anexa la prezentul regulament. Articolul 2 Prezentul regulament intră în vigoare la 1 ianuarie 2014. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Consiliu Președintele ANEXĂ În anexa I la Regulamentul (CEE) nr. 2658/87, intrările pentru codurile NC 9619 00 - 9619 00 90 din partea a doua, secțiunea XX, capitolul 96 se înlocuiesc cu următorul text: „9619 00 || || Absorbante și tampoane igienice, scutece și căptușeli de scutece pentru copii, precum și articole similare, din orice material: 9619 00 30 || – || Din vată de materiale textile (1) — || – || Din alte materiale textile: 9619 00 40 || – – || Absorbante și tampoane igienice și articole similare (2) — 9619 00 50 || – – || Scutece și căptușeli de scutece pentru copii și articole similare (3) — || – || Din alte materiale: || – – || Absorbante și tampoane igienice și articole similare: 9619 00 71 || – – – || Absorbante igienice (4) — 9619 00 75 || – – – || Tampoane igienice (4) — 9619 00 79 || – – – || Altele (4) — || – – || Scutece și căptușeli de scutece pentru copii și articole similare: 9619 00 81 || – – – || Scutece și căptușeli de scutece pentru copii (4) — 9619 00 89 || – – – || Altele (de exemplu, articole pentru incontinență) (4) — (1) Nivelul autonom al taxei: 3,8 %. Nivelul convențional al taxei: - din fibre sintetice: 5 %, - din alte fibre decât cele sintetice: 3,8 %. (2) Nivelul autonom al taxei: 6,3 %. Nivelul convențional al taxei: - tricotate sau croșetate: 12 %, - altele: 10,5 %. (3) Nivelul autonom al taxei: 10,5 %. Nivelul convențional al taxei: - tricotate sau croșetate: 12 %, - altele: 10,5 %. (4) Nivelul autonom al taxei: scutite. Nivelul convențional al taxei: - din pastă de hârtie, hârtie, vată de celuloză sau straturi subțiri din fibre celulozice: scutite, - din alte materiale: 6,5 %.” FIȘĂ FINANCIARĂ LEGISLATIVĂ 1. CADRUL PROPUNERII 1.1. Denumirea propunerii Regulament al Consiliului de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun. 1.2. Tipul propunerii Este o propunere care prevede niveluri autonome de taxe vamale pentru anumite articole de igienă (absorbante și tampoane igienice, scutece și căptușeli de scutece pentru copii, precum și articole similare, din orice material), modificând în mod corespunzător structura tarifară. 1.3. Obiectiv Să faciliteze clasificarea anumitor articole de igienă, precum și să simplifice tariful în mod autonom. 1.4. Motivele propunerii Odată cu introducerea versiunii din 2012 a Sistemului armonizat (SA), anumite articole de igienă au fost reunite în cadrul aceleiași poziții, în loc să fie clasificate în diferite capitole ale Nomenclaturii combinate. Taxele vamale aferente acestor articole de igienă sunt diferite, în funcție de materialul constitutiv. Prezenta propunere are ca scop să faciliteze găsirea de către importatori sau exportatori a clasificării corecte a articolelor în cauză, precum și să simplifice procedurile de control ale autorităților vamale. Nu ar trebui să existe nici pierderi bugetare semnificative, nici pierderi de date statistice relevante. 1.5. Durata acțiunii și impactul financiar al acesteia Durată: propunere pe durată nedeterminată. Pierdere de venituri în ceea ce privește resursele proprii tradiționale: de ordinul a 320 000 EUR pe an (pe baza statisticilor de import din 2012; regimurile preferențiale nu sunt luate în considerare). 1.6. Modul de gestionare preconizat Aplicarea dispozițiilor de monitorizare, control și gestionare ale Codului vamal al Uniunii. 2. IMPACTUL FINANCIAR ESTIMAT AL PROPUNERII IMPACTUL ESTIMAT ASUPRA VENITURILOR – ¨ Propunerea/inițiativa nu are impact financiar asupra veniturilor. – x Propunerea are următorul impact financiar: x asupra resurselor proprii ¨ asupra veniturilor diverse Linia bugetară pentru venituri: || Credite disponibile pentru exercițiul bugetar în curs || Impactul propunerii[3] || || Anul2012 0,326 [milioane EUR (cu 3 zecimale)] || Articolul 120 || / || Propunerea are o durată nedeterminată. A se preciza metoda de calcul a impactului asupra veniturilor. Calcularea pierderii de venituri în ceea ce privește resursele proprii tradiționale se bazează pe valoarea importurilor în Uniune în anul 2012. Cifrele au fost furnizate de Eurostat. Calculul nu ia în considerare eventualele regimuri tarifare preferențiale. Prin urmare, aceasta este pierderea maximă posibilă. Codurile NC existente sunt împărțite în patru categorii; pentru fiecare categorie, nivelul autonom de taxă vamală ales este cel mai mic; pierderea de resurse în ceea ce privește taxele vamale se limitează la diferența dintre suma colectată pentru taxa actuală și suma colectată pentru taxa propusă. Prin urmare, pierderea totală estimată detaliată trebuie calculată după cum urmează: Noul cod NC 9619 00 30 (format prin fuzionarea fostelor coduri NC 9619 00 31 și 9619 00 39): aplicând un nivel autonom de taxă de 3,8 % (fostul cod NC 9619 00 39) produselor care anterior făceau obiectul unui nivel al taxei de 5 % (fostul cod NC 9619 00 39), pierderea este de 5 490 EUR (valori comerciale: 457 140 EUR × 5 % = 22 860 EUR; 457 140 × 3,8 % = 17 370 EUR; diferența = 5 490 EUR); Noul cod NC 9619 00 40 (format prin fuzionarea fostelor coduri NC 9619 00 41 și 9619 00 49): aplicând un nivel autonom de taxă de 6,3 % (fostul cod NC 9619 00 49) produselor care anterior făceau obiectul unui nivel al taxei de 12 % (fostul cod NC 9619 00 41), pierderea este de 3 880 EUR (valori comerciale: 68 030 EUR × 12 % = 8 160 EUR 68 030 EUR × 6,3 % = 4 290 EUR; diferența = 3 880 EUR); Noul cod NC 9619 00 50 (format prin fuzionarea fostelor coduri NC 9619 00 51 și 9619 00 59): aplicând un nivel autonom de taxă de 10,5 % (fostul cod NC 9619 00 59) produselor care anterior făceau obiectul unui nivel al taxei de 12 % (fostul cod NC 9619 00 51), pierderea este de 31 020 EUR (valori comerciale: 2 068 060 EUR × 12 % = 248 170 EUR; 2 068 060 EUR × 10,5 % = 217 150 EUR; diferența = 31 020 EUR); Noile coduri NC 9619 00 71 - 9619 00 89 (formate prin fuzionarea fostelor coduri NC 9619 00 11 - 9619 00 29 cu 9619 00 90): aplicând un nivel autonom de taxă de 0 % (fostele coduri NC 9619 00 11 - 9619 00 29) produselor care anterior făceau obiectul unui nivel al taxei de 6,5 % (fostul cod NC 9619 00 90), pierderea este de 394 690 EUR (valori comerciale: 6 072 100 EUR × 6,5 % = 394 690 EUR; 6 072 100 EUR × 0 % = 0 EUR; diferența = 394 690 EUR. Pierderea anuală totală de venituri estimată în ceea ce privește resursele proprii tradiționale este prin urmare calculată după cum urmează [valoarea costurilor de colectare (25 %) fiind acum dedusă]: 5 490 EUR + 3 880 EUR+ 31 020 EUR + 394 690 EUR = 435 080 EUR * 75% = 326 310 EUR Pierderea de venituri în ceea ce privește resursele proprii tradiționale ar trebui să fie compensată prin contribuțiile statelor membre vărsate pe baza venitului național brut. [1] Sistemul armonizat de denumire și codificare a mărfurilor (Sistemul armonizat) este o nomenclatură internațională a „produselor” elaborată și reglementată de Organizația Mondială a Vămilor (OMV). Nomenclatura combinată (NC) a Uniunii este stabilită pe baza sistemului armonizat menționat. Fiecare subpoziție din NC constă într-un cod numeric compus din opt cifre: primele șase cifre ale acestui cod numeric corespund poziției și subpoziției relevante din Sistemul armonizat. [2] Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1). [3] În ceea ce privește resursele proprii tradiționale (taxe vamale, cotizații pentru zahăr), sumele indicate trebuie să fie sume nete, și anume sume brute după deducerea a 25 % pentru costurile de colectare.